**8ο Δημοτικό Σχολείο Κιλκίς**

**Θεματικό δίκτυο για την ασφάλεια στο διαδίκτυο**

**Θέμα: «Ασφάλεια στο διαδίκτυο και διαδικτυακά παιχνίδια»**

**Στ ΄τάξη**

**Υφαντίδου Δέσποινα , δασκάλα**

**Δραστηριότητες**

Οι δραστηριότητες που πραγματοποιήθηκαν ήταν οι εξής:

* Παρουσίαση αρχικού πλάνου εργασιών.
* Προβολή Power Point με θέμα ¨Η ζωή χωρίς διαδίκτυο, η ζωή με διαδίκτυο¨, που αφορά τις αλλαγές στη ζωή μας από τη χρήση του διαδικτύου. Συζητήσεις για το πριν και το σήμερα: Διαφορές για τον τρόπο διαχείρισης της πληροφορίας και επικοινωνίας.
* Καταγραφή και συζήτηση των θετικών και αρνητικών στοιχείων του διαδικτύου
* Ομαδική εργασία της τάξης: Πλεονεκτήματα μειονεκτήματα της χρήσης του διαδικτύου. Έγινε ενημέρωση μέσα από διάφορους ιστότοπους και τεστ για να αξιολογηθεί πόσο καλά γνωρίζουν οι μαθητές τους βασικούς όρους του Η/Υ.
* Βιντεοπροβολές από διάφορες ιστοσελίδες
* Σκετσάκια ή σύνταξη δική τους εργασία σε αρχείο επεξεργασίας κειμένου
* Σύνταξη μικρών ασκήσεων κουίζ ή πολλαπλών επιλογών από τους μαθητές, χρησιμοποιώντας το λογισμικό hot potatoes με θέματα την ερμηνεία κυρίων όρων του Η/Υ και την ασφαλή πλοήγηση

**Προστασία προσωπικών δεδομένων**

* Προβολή παρουσίασης με τίτλο: ¨Μια συνηθισμένη μέρα¨ που αφορά μελέτες περιπτώσεων μέσα από εικόνες σχετικά με προβλήματα στη χρήση του διαδικτύου
* Βιντεοπροβολές σχετικού υλικού από το διαδίκτυο και συζητήσεις
* Παρουσίαση από τον σχολικό σύμβουλο της 2ης Περιφέρειας Κιλκίς κ. Π. Παπαδόπουλο
* Δημιουργία μελετών περίπτωσης και άλλα κουίζ που δημιούργησαν οι μαθητές ομαδικά
* Ομαδικές εργασίες χρησιμοποιώντας το πρόγραμμα ζωγραφικής του Η/Υ.Το θέμα αφορούσε την σύνθεση μηνυμάτων με σχήματα
* Σύνταξη ιστοριών με θέμα την ασφάλεια στο διαδίκτυο.
* Ανταλλαγή υλικού και συζήτηση για το κοινό μας θέμα, με τους μαθητές της Ε΄τάξης του 1ου Δημ.Σχ. Κιλκίς, μέσω skype.

**Διαδικτυακά παιχνίδια και κίνδυνοι**

* Βιντεοπροβολές και παιχνίδι
* Παρουσίαση άρθρων για τον εθισμό στα διαδικτυακά παιχνίδια
* Σε συνδυασμό με το μάθημα μεταξοτυπίας από το κεφάλαιο «Ποπ αρτ» των Εικαστικών κατασκευάστηκε μεταξοτυπία σε μπλουζάκι με βάση το ιδιαίτερο μήνυμα της κάθε ομάδας.
* Συζήτηση και ηχογράφηση με κείμενο που διαμορφώθηκε από τους μαθητές για το τι σημαίνει «Ασφάλεια στο διαδίκτυο»
* Παρουσίαση των δραστηριοτήτων που έγιναν και υλικού με θέμα: «Απλοί τρόποι ασφάλειας στο διαδίκτυο» στους γονείς των μαθητών
* Ακολούθησε εργαστήρι γονέων και μαθητών με θέμα: « Ένα δικό μας έργο» , στο οποίο δημιουργήθηκαν απλές εικόνες ή συνθέσεις με τεχνικές κολάζ, ώστε να τονισθεί η ανάγκη να είμαστε δίπλα στα παιδιά.